Diari Oficial de la Generalitat Valenciana


Sumari del DOGV 3653, del 27-12-1999 (1999/10094)

ORDRE de 16 de desembre de 1999, de la Conselleria d'Ocupació, per la qual es regulen les ajudes a la desocupació agrària per a l'any 2000.
-------------------------------------------------------------------------------------------------------------------------------------------

### Dades del document

Número de DOGV
:   3653

Data del DOGV
:   27-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10853


Data del document
:   16-12-1999

Organisme emissor
:   Conselleria d'Ocupació

Tipus de document
:   Ordre

Descriptors 

:   * mà d'obra agrícola
    * ajuda pública
    * suport econòmic
    * ajuda a l'agricultura
    * ajuda a l'ocupació

ORDRE de 16 de desembre de 1999, de la Conselleria d'Ocupació, per la qual es regulen les ajudes a la desocupació agrària per a l'any 2000. [1999/X10683]
  
La Generalitat Valenciana aplica, des de 1995, dos programes distints per a combatre la desocupació al medi rural, tenint en compte la incidència de la normativa comunitària en l'ordenament jurídic dels estats membres i, en especial, la relativa als programes cofinançats pel Fons Social Europeu.
  
Contra la desocupació estacional, la Conselleria d'Ocupació dirigeix el denominat Programa de Desocupació Agrària, destinat a pal·liar l'atur que es produeix ordinàriament entre els mesos d'abril o maig a setembre.
  
Contra la desocupació de llarga duració, la Conselleria d'Ocupació dirigeix el denominat Pla d'Actuacions per a la Millora de l'Ocupació Rural (PAMER), destinat, primer que res, a restaurar mediambientalment la forest valenciana.
  
Per això, i en virtut de les facultats que m'atorguen l'article 35 de la Llei 5/1983, de 30 de desembre, de Govern Valencià, i l'article 47 del Text Refós de la Llei d'Hisenda Pública Valenciana,
  
ORDENE
  
Article 1. Objecte i àmbit
  
1. L'objecte d'aquesta ordre és establir un programa d'ajudes destinades a pal·liar la desocupació agrària estacional a la Comunitat Valenciana, d'acord amb les consignacions que a aquest efecte establisca la Llei de Pressupostos de la Generalitat Valenciana per a l'any 2000.
  
2. El règim d'ajudes serà d'aplicació de la manera que es determina en els articles següents.
  
Article 2. Accions susceptibles de suport
  
1. Les ajudes previstes en la present ordre aniran destinades a la contractació de desocupats agrícoles en obres o serveis d'utilitat social, promogudes per les entitats locals de la Comunitat Valenciana, sempre que reunisquen els requisits següents:
  
a) El pressupost de les obres no podrà superar la quantia de 5.000.000 de pessetes per memòria presentada, dels quals almenys el 75% correspondrà al cost de la mà d'obra.
  
b) Les dates d'inici i fi de les obres i serveis hauran d'estar compreses entre el dia 1 d'abril i el dia 30 de setembre del 2000.
  
c) L'execució haurà de ser realitzada per gestió directa de les entitats locals.
  
d) Els treballadors contractats hauran d'estar inscrits com a desocupats agrícoles o pertanyents al sector de fruites o hortalisses i conserves vegetals del règim general o, si és el cas, a la nova nomenclatura que els assigne l'Oficina d'Ocupació de la Generalitat Valenciana.
  
e) Les obres respondran necessàriament al concepte d'obres de reposició o manteniment.
  
f) La duració de les obres serà d'un mínim de dos mesos i un màxim de quatre, excepte si l'import de la subvenció no supera les 500.000 pessetes.
  
2. Les ajudes previstes en aquesta disposició tenen la naturalesa jurídica de subvencions públiques i la seua quantia podrà arribar al 90% del cost total de la memòria presentada.
  
Article 3. Beneficiaris de les ajudes
  
Podran ser beneficiàries de les ajudes previstes en la present ordre les entitats locals de la Comunitat Valenciana sempre que no hagen obtingut resolució favorable en el programa d'ajudes destinades a la millora de l'ocupació rural PAMER VII.
  
Article 4. Sol·licituds, documentació i terminis
  
1. Les entitats locals que pretenguen beneficiar-se de les subvencions establides en la present ordre hauran de dirigir les seues sol·licituds a la direcció territorial d'Ocupació corresponent i presentar-les, segons el model normalitzat, en els respectius registres, a Alacant (c/ Pintor Lorenzo Casanova, 6), a Castelló (plaça de Maria Agustina, 1) i a València (c/ Baró de Càrcer, 36), sense perjudici del que s'ha disposat en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
2. La sol·licitud, que haurà d'anar subscrita per l'alcalde president o representant legal de l'entitat local, anirà acompanyada necessàriament per a la seua tramitació de la següent documentació:
  
a) Memòria de l'obra o servei, o memòries de les obres o serveis i, si és el cas, projecte quan per quantia i volum així ho exigisquen les disposicions legals i reglamentàries vigents. En qualsevol cas, les memòries o projectes hauran de contenir un pressupost detallat per partides, i quan faça referència a obres, per unitats d'obres i preus unitaris.
  
b) Pla de localització en el cas d'obres .
  
c) Certificat de dades de domiciliació bancària (fitxa de manteniment de tercers), llevat que s'hagen presentat amb anterioritat davant de la Conselleria d'Ocupació i no hagen experimentat variació.
  
3. El termini per a la presentació de les sol·licituds serà d'un mes comptador des del dia de la publicació d'aquesta ordre en el Diari Oficial de la Generalitat Valenciana.
  
4. Quan la sol·licitud no reunisca els requisits assenyalats en l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'adjunte la documentació que d'acord amb aquesta ordre resulte exigible, es demanarà a l'interessat que en el termini de 10 dies esmene la falta o adjunte els documents preceptius, amb indicació que si no ho fa així, es considerarà que ha desistit de la seua petició, després de la resolució prèvia que haurà de ser dictada en els termes previstos en l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 5. Criteris de distribució de les ajudes
  
1. Els criteris que determinaran la quantitat màxima que corresponga a cada entitat local sol·licitant seran els següents:
  
a) El 30% de la dotació pressupostària assignada al programa es dividirà pel nombre de sol·licitants i el resultat constituirà una quantitat en concepte de subvenció mínima.
  
b) La resta serà distribuïda segons els següents criteris:
  
- Un 40% d'acord amb la proporció d'atur agrícola registrat a la localitat sol·licitant.
  
- Un 30% d'acord amb la prioritat atorgada a aquelles memòries destinades a la realització d'obres i serveis que s'acullen a programes de millora del medi ambient, serveis socials i promoció econòmica local.
  
2. La suma de les quantitats resultants de l'aplicació dels criteris a) i b) constituirà la subvenció màxima per entitat sol·licitant. En cap cas la subvenció que es concedirà podrà ser de tal quantia que, aïlladament o en concurrència amb subvencions o ajudes atorgades per altres administracions públiques o per altres ens públics o privats, siga superior al percentatge establit en l'article 2.2 de la present ordre.
  
Article 6. Tramitació, resolució i recursos
  
1. La Direcció Territorial d'Ocupació podrà demanar a l'entitat sol·licitant l'aportació addicional d'altres documents o dades aclaridores que considere necessaris per a resoldre la sol·licitud presentada. En tot cas es requerirà l'adaptació de les memòries presentades per cada una de les entitats locals sol·licitants a la quantitat que pot correspondre per cada sol·licitud en virtut dels criteris establits en l'article anterior.
  
2. La competència per a conéixer i resoldre les sol·licituds formulades correspon al conseller d'Ocupació.
  
3. El termini màxim per a resoldre i notificar la resolució procedent serà de dos mesos comptadors des de la presentació de la sol·licitud en qualsevol dels registres d'entrada de la Conselleria d'Ocupació, en el supòsit que aquesta s'efectuara una vegada publicada l'ordre mitjançant la qual es fan públics les línies de crèdit i l'import global màxim destinat a la concessió d'ajudes previstes en la present convocatòria. Altrament, el termini s'iniciarà a partir de l'endemà de la dita publicació.
  
4. Transcorregut el termini anterior, sense que s'hi haja dictat i notificat resolució expressa, s'entendrà desestimada la pretensió per silenci administratiu, de conformitat amb el que s'ha previst en l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener. I això sense perjudici que subsistisca l'obligació legal de resoldre la petició formulada.
  
5. La resolució de concessió de les ajudes en fixarà expressament la quantia i incorporarà, si és el cas, les condicions, obligacions i determinacions accessòries a què haja d'ajustar-se l'empresa beneficiària d'aquesta, i s'hi notificarà als interessats en els termes previstos en l'article 58 de la Llei 30/1992, abans esmentada.
  
6. Les resolucions que dicte el conseller d'Ocupació a l'empara de la present convocatòria esgoten la via administrativa i contra elles podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació de la resolució, d'acord amb el que s'ha establit en l'article 14 de la Llei 29/1998, de 13 de juliol, reguladora de la Jurisdicció Contenciosa Administrativa. I això sense perjudici del que s'ha disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i de la possibilitat que els interessats puguen exercir-ne, si és el cas, qualsevol altre que consideren procedent.
  
Davant de la desestimació per silenci administratiu, podrà interposar-se enfront de l'acte presumpte idèntic recurs, en el termini de sis mesos comptadors des que haguera finalitzat el termini que per a dictar i notificar la resolució expressa s'esmenta en el número 3 d'aquest article. Tot això de conformitat amb el que s'ha disposat en l'article 46.1 de la Llei 29/1998, de 13 de juliol, reguladora de la Jurisdicció Contenciosa Administrativa i sense perjudici del que s'ha disposat en els articles 116 i 117, abans esmentats.
  
Article 7. Resolució d'incidències
  
1. L'òrgan competent per a la concessió de les ajudes previstes en aquesta ordre resoldrà les incidències que es produïsquen amb posterioritat a la seua concessió, com pròrrogues de terminis, modificacions justificades del projecte inicial o qualsevol variació de les condicions particulars de la concessió.
  
2. El beneficiari haurà de comunicar, en qualsevol moment de la vigència de l'expedient, d'altres ajudes públiques o privades que haguera obtingut o sol·licitat per al mateix projecte amb posterioritat a la data de presentació de la sol·licitud.
  
Article 8. Control de les accions
  
1. La Conselleria d'Ocupació, a través de les direccions territorials d'Ocupació, portarà a terme les funcions de control de les subvencions concedides, d'acord amb les instruccions impartides per la Direcció General de Foment de l'Ocupació.
  
2. Correspondrà a la Direcció General de Foment de l'Ocupació realitzar les funcions d'avaluació dels diversos programes en el seu conjunt i de seguiment d'aquests en l'àmbit de la Comunitat Valenciana.
  
3. Per a la realització d'aquestes funcions s'utilitzaran tots els mitjans que estiguen a la disposició de la Conselleria d'Ocupació, fins i tot la contractació amb tercers, i la col·laboració en el marc en què siga procedent, amb la Inspecció de Treball i Seguretat Social.
  
Article 9. Liquidació de les ajudes
  
1. La liquidació de les ajudes es portarà a terme de la forma que s'assenyala a continuació:
  
a) El 40% de la subvenció concedida es lliurarà, una vegada que s'haja presentat en les direccions territorials d'Ocupació el certificat del secretari de la corporació beneficiària d'inici de l'obra o servei, en model normalitzat, en el qual conste la selecció dels treballadors contractats, i també el compliment dels requisits establits en l'article 2.1 d) de la present ordre.
  
b) El 60% restant es farà efectiu una vegada que conste el certificat de l'acabament de l'obra o servei i que hagen sigut justificades les despeses en concepte de salaris i seguretat social i, si és el cas, de material, corresponent a la subvenció concedida de conformitat amb la memòria aprovada. Aquestes despeses podran justificar-se mitjançant certificat del secretari o interventor, sense perjudici que les direccions territorials d'Ocupació puguen demanar la documentació complementària que es considere oportuna.
  
2. La justificació de les obres o serveis subvencionats haurà de realitzar-se en el termini que s'especifique en la resolució de concessió, i, en tot cas, com a data límit, el 31 d'octubre del 2000.
  
Article 10. Obligacions del beneficiari
  
1. El beneficiari estarà obligat a sotmetre's a les actuacions de control financer de la Intervenció General de la Generalitat Valenciana i, en el cas de cofinançament del Fons Social Europeu, dels òrgans competents de les institucions comunitàries.
  
2. A l'efecte de difusió pública, les obres o serveis que es realitzen hauran d'identificar-se mitjançant un cartell o la inserció de les resolucions de concessió al tauler d'anuncis de l'entitat local, i hauran d'indicar la circumstància de la seua realització en col·laboració amb la Conselleria d'Ocupació i el Fons Social Europeu, d'acord amb les disposicions comunitàries d'informació i publicitat..
  
Article 11. Minoració i resolució de les ajudes
  
1. L'alteració d'alguna de les característiques del projecte aprovat i també l'incompliment de condicions i terminis establits en la resolució, la insuficient justificació de la subvenció concedida, de conformitat amb la memòria aprovada i la concessió amb posterioritat a la presentació de la sol·licitud d'altres ajudes públiques o privades que en el seu conjunt excedisquen els límits establits, podrà donar lloc a la minoració de la subvenció concedida, de manera proporcional al percentatge aprovat del cost total de la memòria..
  
2. L'incompliment per part del beneficiari de qualsevol dels requisits, les condicions i la resta de circumstàncies que donaren lloc a l'atorgament de la subvenció, la variació de la finalitat de l'actuació o la falta de justificació de la realització del projecte, originarà la incoació, per part de l'òrgan competent per a la concessió de les ajudes, del corresponent expedient, que podrà finalitzar, si és el cas, amb la resolució de la subvenció i l'obligació de reintegrar les ajudes percebudes i els interessos de demora des del moment del pagament d'aquesta. En la tramitació del procediment es garantirà, en tot cas, el dret de l'interessat a l'audiència.
  
DISPOSICIONS ADDICIONALS
  
Primera
  
La concessió de les ajudes previstes en aquesta ordre estarà condicionada a l'existència de crèdit adequat i suficient per a això en els pressupostos de la Generalitat Valenciana per a l'exercici del 2000.
  
Per complir el que s'ha previst en l'article 47.11 del Text Refós de la Llei d'Hisenda Pública, i d'acord amb el que establisca la Llei de Pressupostos de la Generalitat Valenciana per a l'any 2000, mitjançant ordre de la Conselleria d'Ocupació es faran públics les línies de crèdit i l'import global màxim destinat a la concessió de les ajudes previstes en la present disposició.
  
Segona
  
En el cas que els documents que han d'acompanyar la sol·licitud de concessió de les ajudes ja els tinguera qualsevol òrgan de l'administració actuant, el sol·licitant podrà acollir-se a allò que s'ha establit en l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que s'hi facen constar la data i l'òrgan o dependència on es presentaren, i que no hagen transcorregut més de cinc anys des de l'acabament del procediment al qual corresponguen.
  
En els supòsits d'impossibilitat material d'obtenir el document, l'òrgan competent podrà demanar-ne al sol·licitant la presentació o, si de cas hi manca, l'acreditació per uns altres mitjans dels requisits a què fa referència el document.
  
Tercera
  
La Conselleria d'Ocupació podrà subscriure convenis de col·laboració amb els beneficiaris de les ajudes previstes en aquesta ordre, en els quals es fixaran les activitats que es desenvoluparan, els programes i objectius que es persegueixen, les ajudes que es concediran i les altres condicions necessàries per a la seua execució.
  
DISPOSICIONS FINALS
  
Primera
  
Es faculta el director general de Foment de l'Ocupació per a dictar les disposicions i adoptar les mesures que considere oportunes per al desplegament i l'aplicació del que s'ha disposat en aquesta ordre.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 16 de desembre de 1999
  
El conseller d'Ocupació,
  
RAFAEL BLASCO CASTANY
  
ANNEX I
  
El senyor/la senyora ..., en qualitat d'alcalde/sa-president/a de l'ens local de ...(...).
  
SOL·LICITA: Les ajudes establertes en el Programa de Desocupació Agrària per a 1999, per a la qual cosa s'emplenen els apartats següents:
  
1. Dades d'identificació del sol·licitant:
  
Ajuntament/entitat: ... NIF....
  
Domicili ... Localitat...
  
Província ... C.P....
  
Telèfon... Fax:....
  
Persona de contacte:...
  
2. Localització de l'obra o servei....
  
3. Caracterització
  
3.2 Objectius................................................................................
  
3.3 Duració en setmanes.............................................................
  
3.4 Dates previstes d'inici i fi: de.............a.........................
  
4. Treballadors necessaris per a la realització de l'obra o servei
  
4.1 Nombre de treballadors total.................................................
  
4.2 Nombre de desocupats a contractar.......................................
  
4.3 Salaris dia/setmana/mes........................................................
  
4.4 Conveni aplicable.........................data publicació.................
  
5. Cost total de l'obra servei.........................................................
  
5.1 Materials i maquinària...........................................................
  
5.2 Import de la mà d'obra.........................................................
  
5.2.1 Salaris................................................................................
  
5.2.2 Seguretat social (quota empresarial)................................
  
5.3 Transport..............................................................................
  
5.4 Altres......................................................................................
  
6. Quantia total de la subvenció sol·licitada..............................
  
... .a ... de ... de 1999
  
Signatura
  
CAP DE L'ÀREA TERRITORIAL DE TREBALL DE LA CONSELLERIA D'OCUPACIÓ DE .....................................................
  
Documentació que s'aporta:
  
A) Memòria de l'obra o servei
  
B) Pressupost detallat per unitats d'obra i preus unitaris (només en obres).
  
C) Certificat negatiu d'altres ajudes concedides per al mateix fi per altres institucions públiques o privades.
  
D) Pla de localització (només en obres)
  
E) Fitxa de manteniment de tercers (annex II).
  
ANNEX III
  
Certificat inici d'obra o servei
  
El senyor/la senyora................................................................., en qualitat d'alcalde/sa-president/a de l'entitat local de..........................................(.......................).
  
CERTIFIQUE: Que la/es obra/es o servei/s descrita/es en la memòria presentada i destinada/es a pal·liar la desocupació agrícola estacional i que es duran a terme a l'empara d'allò que disposa l'Ordre de......de............de 1999, de la Conselleria d'Ocupació, Indústria i Comerç, s'han iniciat en data...................
  
Té prevista una duració de .............................., i han estat contractat/s........................treballadors desocupats agrícoles pertanyents al sector de fruites o hortalisses i conserves vegetals, per a l'execució de la/es mateixa/es.
  
I perquè conste així, i s'adjunte a l'expedient, es remet el barem de selecció dels treballadors contractats.
  
ALCALDE/SA-PRESIDENT/A
  
Signat..............................................
  
ANNEX IV
  
Certificat fi d'obra o servei
  
El senyor/la senyora................................................................., en qualitat d........................................ de l'entitat local de..........................................(.......................).
  
CERTIFIQUE: Que la/es obra/es........................................presentada/es i destinada/es a pal·liar la desocupació agrícola estacional i que s'ha dut a terme a l'empara d'allò que disposa l'Ordre de........de.................de 1999, de la Conselleria d'Ocupació, Indústria i Comerç, iniciada en data........................, ha tingut una duració de....................................... i han estat contractat/s...........treballadors per a l'execució de la mateixa/es.
  
................................................, ...................de...........1999
  
El tècnic municipal,